stanford-oval/wikipedia huggingface dataset:
מאגמה
הובלת המאגמה > הזרקת דייק

זרימה בנקבוביות בתוך הליתוספירה הופכת אמצעי לא יעיל להובלת נתך מאחר שהטמפרטורות הנמוכות ביחד עם הסעת החום גורמות להולכה איטית של המאגמה במעטפת ולכן לקרישתה. תהליך זה הופך על פניו את החדירוּת באסתנוספירה וחוסם את צינוריות ההובלה באמצעותן יוצר הנתך מגע עם הסלעים. כמו כן, החוזק הפלסטי של המינרלים גובר עם ירידת הטמפרטורה לנקודה בה הגבישים המארחים אינם יכולים לנוע על-מנת לאפשר שינויים בנתך. מצד שני, מצב זה מאפשר ללחץ הדיפרנציאלי להתעצם במקום להיחלש. הלחץ הדיפרנציאלי גורם לחולשה בסלע, וכתוצאה ממנה לפריכותו וסדיקתו, ולכן הובלת הנתך בעומקים רדודים נשלטת על ידי היווצרות סדקים דרכם נע הנתך. תהליך זה נקרא "הזרקת דייק", והנתך שהתגבש בסדקים אלה וחוצה את שכבות הסלע שקדמו לחדירתו נקרא דייק.
מטבעה, הזרקת דייק היא תהליך אפיזודי-מקומי, מאחר שדרוש מאמץ רב ליצירת נקודות חולשה וסדקים בסלע ולהובלת צבר גדול של מאגמה מבעד לסדקים אלה. מצד שני, זרימה בנקבוביות היא תהליך מתמשך, והמעבר בינה לבין הזרקת דייק – הקשורה בהובלת המאגמה מהאסתנוספירה לליתוספירה – כרוכה באגירת הנוזל המגמטי במאגרים זמניים, שהם למעשה תאי מאגמה בהם מתרחש הגיבוש המפריט.
הובלת המאגמה > התפרצות געשית

השלב האחרון בהובלתה של המאגמה הוא פריצתה אל פני השטח כזרמי לבה או כאפר געשי בהתפרצות געשית. המאגמה הנתונה בלחץ רב במאגר מחפשת מוצא באמצעות סדקים בקרום. סדקים אלה עשויים להיות חסומים ואינם מובילים אל פני השטח אלא כלואים בתוך הקרום, דוגמת מחדרים פלוטוניים דוגמת סיל ודייק. לעומת זאת, סדקים המובילים אל פני השטח נקראים צינורות הזנה, ואלה נפערים באמצעות הלחץ העצום הדוחף את המאגמה כלפי מעלה. צינור הזנה עשוי להיסתם בין התפרצות אחת לשנייה באמצעות פקק געשי או כיפה געשית, ובמהלך ההתפרצות הבאה עשויה המאגמה לפוצץ ולפורר את הפקק או לפרוץ צינור הזנה חדש.
המקום בו התוצרים של התהליכים המגמטיים השונים – בצורה של לבה או אפר געשי – זורמים או מתפוצצים בפני השטח, נקרא הר געש.
תפוצה

כאמור, מאחר שלא ניתן כמעט לראות מאגמה במקום היווצרה, העדויות לקיומה הן הרי געש וסלעי יסוד, גם בכדור הארץ וגם במערכת השמש.
תפוצה > מאגמה בכדור הארץ

אם כי סלעי משקע מכסים את מרבית הקרום, נפחו נשלט על ידי סלעי היסוד – תוצריה של המאגמה. קל לשער קיום מאגמה ותהליכים מגמטיים בשולי לוחות – בגבולות פתיחה וסגירה גם יחד. עם זאת, אזורים געשיים רבים הם פנים-לוחיים, דוגמת איי הוואי, האיים האזוריים, האיים הקנריים ואיי קייפ ורדה – המצויים בתוך לוחות אוקייניים, הגם שחלקם סמוכים לגבול לוח. געשיות פנים-לוחית מצויה גם בלוחות יבשתיים: מישור הנהר סנייק באיידהו, קלדרת ילוסטון במונטנה, קו התלים הישראלי ומרכזים געשיים רבים באפריקה הם רק חלק ממאות ריכוזים געשיים פנים-לוחיים הפעילים בהווה.
תפוצה > מאגמה מחוץ לכדור הארץ

בגופים שונים במערכת השמש קיימים הרי געש – חלקם פעילים וחלקם כבויים. שרידים לפעילות געשית בירח נמצאו בימות, שרבות מהן מהוות משטחי בזלת נרחבים. גם במאדים התקיימה פעילות געשית, שהשתמרה באולימפוס מונס – הר הגעש הגבוה ביותר במערכת השמש. קרוב ל-90% מפני השטח של נוגה נראים כמכילים לבה בזלתית קרושה חדשה יחסית ועל פניו נראים הרי געש נישאים. על איו, ירחו של שבתאי, מתנשא הר הגעש טוושטר (Tvashtar). זוהו הרי געש גם על טריטון – ירחו של נפטון, על אנקלדוס – ירח נוסף של שבתאי, ובגופים אחרים כגון אירופה, טיטאן, גנימד, מירנדה וקווה-וואר בחגורת קויפר.
ראו גם

גאולוגיה – מונחים
וולקנולוגיה
לבה
הר געש
התפרצות געשית
פטרולוגיה
סלע יסוד
סלע הצטברות
סביבת היווצרות
לקריאה נוספת

עקיבא פלכסר, גיאולוגיה, יסודות ותהליכים, אקדמון, 1992, מסת"ב 965-350-026-0
עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3
Encyclopedia of Volcanoes, Academic Press, ISBN 0-12-643140-X ,עמ' 255–245
Encyclopedia of Geology, Elsevier Academic Press, First edition 2005, ISBN 0-12-636380-3, כרך 3, עמ' 209–217
Marjorie Wilson, Igneous Petrogenesis: A Global Tectonic Approach, 1987, ISBN 0-412-53310-3 וגם בגוגל ספרים
ביאורים

↑  מיגמטיט (Migmatite) – סלע גבולי בין סלע מותמר לסלע יסוד, הנוצר בהתמרה בדרגה גבוהה תוך התכה חלקית
↑  זרימה בנקבוביות – הדמיה ב-2 (2 סרטונים) וב-3 ממדים
↑  לחץ דיפרנציאלי – ההפרש בין העוצמה הגבוהה ביותר לבין העוצמה הנמוכה ביותר של מאמץ לחיצה החל על גוף כלשהו
הערות שוליים

1 2 3  Magma, Britannica Encyclopedia
↑  Greeley, Ronald ; Schneid, Byron D., Magma Generation on Mars: Amounts, Rates, and Comparisons with Earth, Moon, and Venus, Science 254, 1991, עמ' 996-998
↑  Magma on Mars Bay Be Bubbling Underground Right Now, Cpace.Com
↑  Paul J. Wallaceet al., 2015, Volatiles in Magmas, The Encyclopedia of Volcanoes Second Edition, עמ' 163-183
↑  In situ melting and intracrustal convection: granite magma layers. In: Granite Genesis: In Situ Melting and Crustal Evolution. Springer, Dordrecht: 2007, pp. 67-68.
↑  Daniel Lawler, How an Unprecedented Magma River Surged Beneath an Iceland Town, Phys.Org, February 9, 2024
↑  Hans-Ulrich Schmincke, Volcanism: Rheology, Magmatic Gases,Bubbles and Triggering of Eruptions :Formation of Bubbles; Explosive Eruption., Berlin: Springer, 2004 "From now on Schmincke 2004", עמ' 49-50
↑  Basalt, U.S.G.S., Volcano Hazard Program
↑  McLean, D. M., Terminal Cretaceous Extinctions and Volcanism: a Link, 1981
↑  געשיות של אזור הפחתה במיקומים שאינם אזורי הפחתה
↑  ‏I.A. Nicholls and A.E. Ringwood, Production of Silica-Saturated Tholeiitic Magmas In Island Arcs, Earth and Planetary Science Letters 17 (1972) 243-246, 1972, doi:10.1016/0012-821X(74)90157-5
↑  התכת שטף בקשת איים
↑  דיאפיר מעטפת טרנס-ליתוספרי במסיב קונדיור
↑  השפעת דיאפיריזם על רעידות אדמה
| --- | --- |
בקרת זהויות :  NLI: 987007563585805171  GND: 4168516-7  LCCN: sh93003913  NDL: 00562243  NKC: ph122541 
סוגי המאגמה באזורים געשיים שונים
רכס מרכז אוקייני
היווצרות הרי געש במעבר הקרום מעל נקודה חמה
שפכי בזלת בפארק צ'אזם, קולומביה הבריטית
התפרצות בהר סנט הלנס, 4 באוקטובר 1980
אזור ההפחתה בין לוח חואן דה פוקה לבין הלוח הפסיפי, האחראי לקשת געשית בה נמצאים בין היתר הרי הגעש הר סנט הלנס והר ריינייר
מעיין חם בילוסטון
חתך בילוסטון – התהוות מאגמה גרניטית
מחזור הסלעים: 1 – מאגמה; 2 – התגבשות; 3 – סלעי יסוד; 4 – בליה; 5 – השקעה; 6 – סלעי משקע; 7 – התמרה; 8 – סלעים מותמרים; 9 - המסה
עקומות מוּצקיוּת ונוֹזליוּת של התכת סלעים
קשת איים – באזור ההמסה מעל הלוח המופחת, מתרחשת התכת שטף
גיבוש מפריט: טווחי התגבשות של מינרלים במאגמה: מעל הטווח – מוצק, מתחת לטווח – נוזל; הקו האדום מציין הרכבים דומים בין הסלעים
זרימת מאגמה לאורך גבולות גבישים
מבט ממסוק: מסיב קונדיור במזרח רוסיה נוצר מדיאפיר מגמטי
דייק במכתש רמון
התפרצות אטנה, 2002
תמונת לווין של האי טנריפה, במרכזו מתנשא הר הגעש טיידה
אולימפוס מונס במאדים
הוגוורטס

| --- | --- |
סמל בית הספר, המורכב מאריה, נשר, גירית ונחש: כל חיה מסמלת בית בבית הספר

מודל האולפן של טירת הוגוורטס, שנמצא באולפני האחים וורנר בליבסדן.
 בית ספר לקוסמות
 מוטו:  Draco dormiens nunquam titillandus (מלטינית: "אל תדגדג דרקון ישן")
 תקופת הפעילות:  ימי הביניים, המאה ה-9 או המאה ה-10 (משוער) – הווה
 מייסדים:  גודריק גריפינדור, סלזאר סלית'רין, רוונה רייבנקלו, הלגה הפלפאף
 התמחות:  כישוף וקסמים (קוסמות)
 שכבות לימוד:  ראשונה עד שביעית
 בעלי תפקידים
 יו"ר:  ארמנדו דיפט 
 מנהל:  אלבוס דמבלדור (עד סוף השנה השישית)  סוורוס סנייפ (השנה השביעית)  מינרווה מקגונגל (החל מסוף השנה השביעית)
 באחריות:  חבר המנהלים של בית הספר
 מיקום
 מיקום:  ליד הוגסמיד, סקוטלנד
 מדינה:  הממלכה המאוחדת בריטניה הקסומה
 
טירת הוגוורטס בסרט השני
בית הספר הוגוורטס לכישוף ולקוסמות (באנגלית: Hogwarts School of Witchcraft and Wizardry) הוא בית ספר בדיוני לקוסמים ולמכשפות, השוכן בסקוטלנד שבבריטניה, מקום התרחשותם של חלק ניכר מהאירועים המרכזיים בעלילת ספרי הארי פוטר. משמעות שמו של בית הספר הוא "יבלות חזיר", והמוטו שלו הוא "דראקו דורמינס נונקאם טיטילנדוס" (בלטינית: Draco Dormiens Nunquam Titillandus שמשמעותו "אל תדגדג דרקון ישן").[דרוש מקור] בדומה לבתי ספר בדיוניים (ומציאותיים) אחרים השוכנים בממלכה המאוחדת, גם הוגוורטס הוא בית ספר עם פנימייה, וההווי היומיומי של התלמידים השוהים בו מגוון מאוד.
לבית הספר מגיעים ברכבת המכונה "הוגוורטס אקספרס". הרכבת יוצאת כל שנה ב-1 בספטמבר בשעה 11 בבוקר בדיוק, מרציף 9 ושלושה רבעים של תחנת קינגס קרוס ובדרכה עוברת מעל גשר גלנפינן. לאחר הגעת הרכבת לתחנת הוגסמיד (העיירה הקסומה השוכנת ליד הוגוורטס) מגיעים התלמידים לטירת הוגוורטס באמצעות כרכרות המובלות על ידי ת'סטראלים (סוסים מכונפים קסומים שנראים רק על ידי מי שחזה במוות). תלמידי השנה הראשונה מגיעים לטירה על ידי חציית האגם הגדול שליד הטירה בליוויו של שומר הקרקעות, רובאוס האגריד.
הוגוורטס הוא בית ספר שבע-שנתי, ותלמיד יכול להתחיל ללמוד בו רק אם עבר את גיל 11. שמותיהם של כל התלמידים נרשמים בספר מיוחד עם עט נוצה קסום כבר עם לידתם, וההזמנה ללמוד בבית הספר מגיעה אליהם באמצעות דואר ינשופים (השיטה המקובלת להעברת מכתבים בספרי "הארי פוטר") עבור קוסמים ומכשפות, או באמצעות נציג בית הספר במקרה של תלמידים ממוצא מוגלגי (כלומר, משפחתם איננה מורכבת מקוסמים ומכשפות) שזקוקים להסברים נוספים על מהות המקום. בסוף כל שנה נערכות בחינות גמר, להן השפעה רבה על עתידו של התלמיד. בסיום השנה החמישית נערך השלב הראשון של בחינות הבגרות, שההצלחה בו קובעת את מגמות הלימוד המורחבות שאליהן יכול להירשם התלמיד. בסיום השנה השביעית נערכות בחינות הגמר הסופיות (שנקראות "כשפומטרי"). כל הבחינות, למעט בהיסטוריה של הקסם, מורכבות מחלק תאורטי ומחלק מעשי.
להוגוורטס שני מוקדים עיקריים לפעילות החברתית: גביע הקווידיץ' וגביע הבתים. בכל שנת לימודים נערכת ליגה חד-סיבובית בין נבחרות ארבעת הבתים של בית הספר, והקבוצה עם מירב הנקודות או הפרש השערים הטוב ביותר זוכה בגביע. הניצחונות אף מזכים בנקודות בתחרות גביע הבתים המתנהלת לאורך כל השנה. תלמידי הוגוורטס מתוגמלים בנקודות אם ביצעו היטב את מטלותיהם או הצטיינו בדרך כלשהי, ועשויים להיקנס בנקודות אם הפרו את תקנון המשמעת. דבר זה אף יוצר לעיתים לחץ חברתי אם תלמיד מאבד נקודות רבות לבית שלו. המעקב אחרי מספר הנקודות נעשה בעזרת שעון חול ענקי בן ארבעה חלקים המוצב באולם הכניסה, שכל אחד מחלקיו ממולא באבנים בהתאם לצבע הבית. בסעודת הסיכום של שנת הלימודים מכריז מנהל בית הספר על הבית שזכה במספר הנקודות הרב ביותר.
בתים בהוגוורטס

כל התלמידים בהוגוורטס משתייכים לאחד מארבעת הבתים של בית הספר, אשר משמשים כמסגרת לימודית וחברתית. לכל בית יש חדרי מעונות, חדר מועדון, מדריכים ונבחרת קווידיץ'. בכל בית ניתן דגש על התכונות שהיו חשובות למייסד הבית, והתלמידים מתמיינים לכל בית בהתאם לתכונותיהם. המיון עצמו מתבצע ביומם הראשון של התלמידים בהוגוורטס על ידי מצנפת המיון. בין הבתים שוררת תחרות מתמדת, המתבטאת בתחרויות השנתיות לגביע הבתים ולגביע הקווידיץ'.
| מידע על הבית\שם הבית | גריפינדור | הפלפאף | רייבנקלו | סלית'רין |
| --- | --- | --- | --- | --- |
| המייסד/ת | גודריק גריפינדור | הלגה הפלפאף | רוונה רייבנקלו | סלזאר סלית'רין |
| צבעים | אדום וזהב | צהוב ושחור | כחול וברונזה | ירוק וכסף |
| ראש/ת הבית | מינרווה מקגונגל | פומונה ספראוט | פיליוס פליטיק | סוורוס סנייפ / הוראס סלגהורן |
| רוח רפאים | סר ניקולס דה מימזי פורפינגטון (ניק-כמעט-בלי-ראש) | הכומר השמן | הגבירה באפור - הלנה רייבנקלו | הברון המגואל |
| סמל | אריה | גירית דבש | נשר | נחש |
| כניסה לחדר המועדון | דיוקן האישה השמנה. כדי להיכנס צריכים להגיד לה את סיסמת הכניסה | כדי להיכנס צריך להקיש על דלת חדר המועדון לפי הקצב "הלגה הפלפאף". זהו חדר המועדון היחידי שיש לו דרך לשמור שתלמידים מבתים אחרים לא ייכנסו אליו (על ידי התזת חומץ עליהם). | מקוש דלת בדמות נשר השואל שאלות היגיון, שיש לענות נכון כדי להיכנס (דוגמה: "מה נוצר קודם?- עוף החול או האש?" תשובה: למעגל אין התחלה או סוף) | נכנסים דרך הקיר של הצינוק בזמן שאומרים את הסיסמה |
| תכונה | אומץ לב, נחישות ואבירות | טוב לב, סבלנות, עבודה קשה, חברות ונאמנות | חכמה, למדנות, יצירתיות ושנינות | שאפתנות, ערמומיות, תושייה ועדיפות לבעלי דם טהור |
בתים בהוגוורטס > גריפינדור

בית זה נוסד על ידי גודריק גריפינדור, והתכונות הרצויות בו הן אומץ-לב, אצילות, נועזות ותושייה.
מקור השם הוא ביצור המיתולוגי הקרוי גריפין (Griffin) - האריה המכונף, וכן במילה הצרפתית d'or, שפירושה מוזהב. בהתאם לכך, סמל הבית הוא אריה זהוב על רקע אדום. הכניסה לחדר המועדון נמצאת באחד ממגדלי הטירה, בקומה השביעית, ומוסתרת על ידי דיוקן האישה השמנה.

זהו הבית המרכזי ביותר בסדרת הספרים, משום שאליו שובצו הגיבורים הראשיים בסדרה: הארי פוטר, רון ויזלי והרמיוני גריינג'ר. נוכחותו של הארי בגריפינדור העלתה את קרנו של הבית, שכן הארי גרם לרצף של ניצחונות בגמר גביע הבתים השנתי וכן לרצף של ניצחונות של נבחרת הקווידיץ'. הארי אף ייצג את הוגוורטס בטורניר הקוסמים המשולש בספר הרביעי ביחד עם סדריק דיגורי מבית הפלפאף.
במהלך אירועי הספר החמישי, תלמידי השנה החמישית בגריפינדור (בניצוחו של הארי) מייסדים את ארגון צבא דמבלדור בתגובה לחזרתו של וולדמורט ולהגעתה של דולורס אמברידג' להוגוורטס, ואליהם מצטרפים מספר תלמידים מרייבנקלו והפלפאף. בקרב על הוגוורטס בספר האחרון, רוב רובם של תלמידי גריפינדור בוחרים להשתתף במלחמה נגד וולדמורט ואוכלי המוות ולא לברוח.

רוב חברי מסדר עוף החול הם יוצאי בית גריפינדור (בניגוד לאוכלי המוות שרובם הם יוצאי בית סלית'רין). ביניהם ניתן למנות את אלבוס דמבלדור, כל בני משפחת ויזלי, ג'יימס ולילי פוטר, סיריוס בלק, רמוס לופין, מינרווה מקגונגל והארי פוטר.
דמויות ששובצו בגריפינדור: הארי פוטר, רון וזלי, הרמיוני גריינג'ר, ג'יימס פוטר, נוויל לונגבוטום, ג'יני ויזלי ועוד
מצנפת המיון:
אם אומץ לב ותושייה,
אמצא אצלו במוח,
אודיע חיש את זה האיש,
לגריפינדור לשלוח!
בתים בהוגוורטס > סלית'רין

בית זה נוסד על ידי סלזאר סלית'רין, שהסכים לקבל לביתו צאצאי קוסמים בלבד. התכונות הרצויות בבית זה הן טוהר דם (השתייכות למשפחת קוסמים), נחישות, שאפתנות ועורמה. מקור שם הבית הוא במילה האנגלית slithering - תנועה מתפתלת, נחשית. ואכן נחש כסוף על רקע ירוק הוא סמל הבית, וסלזאר סלית'רין נודע ביכולתו לדבר עם נחשים. חדר המועדון של בית סלית'רין נמצא במרתפים מתחת לאגם השחור מה שמעניק לאור בחדר גוון ירקרק.

לבית סלית'רין יש תפקיד חשוב בסדרת הספרים, שכן יש לו יריבות מרה ורבת שנים עם הבית המרכזי בסדרה, גריפינדור. למעשה, היריבות בין גריפינדור (המייצג את הצד הטוב) וסלית'רין (המייצג את הצד הרע) היא מוטיב מרכזי לאורך כל סדרת הספרים. הדבר מתבטא ביריבות בין הארי פוטר לבין דראקו מאלפוי, בין נבחרות הקווידיץ' של שני הבתים, בין דמבלדור לבין וולדמורט, בין מסדר עוף החול לבין אוכלי המוות, בין ארגון צבא דמבלדור לבין פלוגת הפיקוח של אמברידג' בספר החמישי ועוד.
רוב אוכלי המוות הם יוצאי בית סלית'רין, ובהם: בלטריקס לסטריינג', לוציוס מאלפוי והלורד וולדמורט עצמו .
דמויות ששובצו בסלית'רין: דראקו מאלפוי, קראב, גויל, סוורוס סנייפ, ועוד
מצנפת המיון:
אך באשר אמצא עורמה,
ושאיפה לכוח,
אורה מייד את התלמיד,
לסלית'רין לשלוח.
בתים בהוגוורטס > רייבנקלו

בית זה נוסד על ידי רוונה רייבנקלו, שנחשבה למכשפה המבריקה ביותר בזמנה. התכונות הנדרושות לקבלה לבית רייבנקלו הן תבונה, חוכמה, יצירתיות, למדנות ופיקחות. בשנות לימודיו של הארי פוטר ראש הבית הוא פליטיק, המורה ללחשים. משמעות השם רייבנקלו באנגלית היא "טופר העורב", אשר תואמת לסמל הבית - עיט ארד על רקע כחול. חדר המועדון של הבית שוכן במגדל המערבי של הוגוורטס, והכניסה אליו מתאפשרת באמצעות פתירת חידה (בעוד שבשאר הבתים, הכניסה לחדר המועדון מתאפשרת באמצעות סיסמה). בחדר המועדון ניצב פסל של רוונה רייבנקלו העונדת את הנזר המפורסם שלה. על הנזר חקוק המוטו של הבית - חכמה בלי גבולות היא אוצר לדורות. לבית רייבנקלו אין נפח רב בעלילת הספרים. במהלך השנים הארי וחבריו מתיידדים עם מספר דמויות מרייבנקלו, בהם לונה לאבגוד וצ'ו צ'אנג.
מצנפת המיון:
לרייבנקלו אשלח את זה
שבראשו חרוט
כי תכונותיו המובילות:
תבונה ולמדנות.
בתים בהוגוורטס > הפלפאף

בית זה נוסד על ידי הלגה הפלפאף, אשר נחשבה לטובת לב והייתה מוכנה לקבל לביתה תלמידים ללא דרישות מוקדמות. התכונות הרצויות בבית זה הן הגינות, סבלנות, נאמנות, עבודה קשה וטוב לב. מקור השם הוא במילים האנגליות huff and puff, המרמזות על מאמץ וחריצות. סמל הבית הוא גירית דבש שחורה על רקע צהוב, וחדר המועדון שלו שוכן ליד המטבחים. בדומה לרייבנקלו, בית הפלפאף אינו תופס נפח רב בעלילת הספרים. עם זאת, סדריק דיגורי העלה את קרנו של הבית בשל תפקידו בנבחרת הקווידיץ' ובשל השתתפותו בטורניר הקוסמים המשולש בספר הרביעי. בנוסף ידוע שחלק מתלמידי הבית הצטרפו לארגון צבא דמבלדור, ואף לקחו חלק פעיל בקרב על הוגוורטס. לפני תחילת הקרב על הוגוורטס הרבה מתלמידי הבית מתנדבים לצאת לקרב, דבר אשר מראה את נאמנותם ומוכנותם לסכן את חייהם בקרב. בית הפלפאף הוא גם הבית היחיד שממנו לא יצאו אוכלי מוות כלל .
דמויות מפורסמות מהפלפאף: ניוט סלמנדרה, סדריק דיגורי ונימפדורה טונקס.
מצנפת המיון:
אך אם בגולגולתו אמצא,
טוב לב ואורך רוח,
אודיע כי להפלפאף,
הוא מועמד בטוח!
מייסדים > גודריק גריפינדור

גריפינדור הוא אחד מארבעת מייסדי הוגוורטס, והוא נחשב ללוחם אמיץ וסובלני כלפי ילידי מוגלגים. על שמו קרוי מכתש גודריק, בו התגוררו משפחת פברל, משפחת דמבלדור, בתחולדה בגשוט, משפחת אבוט ומשפחת פוטר. החפצים שהותיר אחריו הם מצנפת המיון (שאותה הציע על מנת למיין את התלמידים לבתים השונים לאחר מותם של המייסדים) וחרב אשר חושלה על ידי גובלינים (החרב של גריפינדור). בין שני חפצים אלו יש קשר חשוב, שכן רק תלמיד אשר באמת שייך לבית גריפינדור יכול להשתמש בשעת צרה במצנפת ולהוציא ממנה את החרב של גריפינדור. לחרב יש תפקיד מהותי בספרים, שכן הארי פוטר השיג ממצנפת המיון את החרב ובעזרתה הרג את הבסיליסק, וגם שימשה ככלי להשמדת ההורקרקסים של וולדמורט (בניגוד לחפצים של שאר מייסדי הוגוורטס, אשר שימשו כהורוקרוקסים עצמם).
מייסדים > סלזאר סלית'רין

סלית'רין הוא אחד מארבעת מייסדי הוגוורטס, והוא ידוע כערמומי, שאפתן ובעל יכולת לדבר עם נחשים (לחשננות) ואף מכונה 'לשון הנחש'. בספר השני מתגלה כי החשיבות שסלית'רין ייחס לטוהר דם, גרמה לקרע בין מייסדי בית-הספר (בעיקר עם גריפינדור), מה שהוביל לעזיבתו. סלית'רין הקים בחשאי את חדר הסודות ושיכן בו את נחש הבסיליסק, מתוך מטרה שהיורש שלו ישחרר את הבסיליסק וכך יטהר את הוגוורטס מכל אלו שאינם טהורי דם. בסופו של דבר מתגלה שהיורש של סלית'רין הוא וולדמורט, צאצאו הרחוק. סלית'רין הותיר אחריו קמע, אשר עבר מדור לדור במשפחתו, עד אשר הגיע למשפחת גונט (משפחת אימו של וולדמורט). וולדמורט הצליח להשיג את הקמיע, והפך אותו להורוקרוקס. אותה המריבה עם גריפינדור אינה מפסיקה לאורך הדורות אלא ממשיכה בין שני הבתים ונהיית למסורת.
מייסדים > רוונה רייבנקלו

רייבנקלו היא אחת מארבעת מייסדי הוגוורטס, והיא ידועה כיפהפייה, אינטליגנטית ויצירתית. ידוע כי היא זו שהמציאה את גרמי המדרגות המשתנים בהוגוורטס. בספר האחרון מתגלה כי היא הותירה אחריה עטרה קסומה, אשר יכולה להעניק חכמה ללא גבולות למי שיענוד אותה. העטרה נגנבה ממנה על ידי בתה הלנה (לימים רוח הרפאים של בית רייבנקלו), והוחבאה בתוך גזע עץ חלול ביער באלבניה. רייבנקלו מתה ממחלה אנושה כשהיא שבורת לב מבריחתה של בתה ומאבדנה של העטרה. בסופו של דבר העטרה הגיעה לידיו של וולדמורט והפכה להורוקורוקס, והושמדה בספר האחרון.
מייסדים > הלגה הפלפאף

הפלפאף היא אחת מארבעת מייסדי הוגוורטס, והיא ידועה כטובת לב וחרוצה. היא הייתה מוכשרת במיוחד בקסמים הקשורים למזון, ורבות מהמנות המוגשות בסעודות בהוגוורטס מבושלות לפי המתכונים שלה. על פי רולינג, היא זו שיזמה את העסקתם של גמדוני הבית במטבחי הוגוורטס, וכן יזמה את הבאתם מסקוטלנד לאנגליה. הפלפאף הותירה אחריה ספל קסום, אשר עבר מדור לדור במשפחתה. הספל נגנב על ידי וולדמורט, שהפך אותו לאחד מההורוקרוקסים שלו, משפחת קוסמים שמיוחסת להפלפאף היא משפחת סמית'.
מקצועות בבית הספר

להלן רשימת המקצועות הנלמדים בהוגוורטס:
שיקויים: החל מהספר הראשון עד החמישי, סוורוס סנייפ מלמד שיקויים והחל מהספר השישי הוא מוחלף בידי הוראס סלגהורן. שיעור שיקויים נחשב לאחד המקצועות המורכבים ביותר בהוגוורטס, ונדרש אליו דיוק רב.
שינוי צורה: מקצוע זה מלומד על ידי מינרווה מקגונגל לכל אורך שבעת הספרים. מקגונגל מתארת אותו כמקצוע הקשה ביותר בהוגוורטס.
לחשים: מקצוע זה מלומד על ידי פיליוס פליטיק לכל אורך שבעת הספרים.
אסטרונומיה: מקצוע זה מלומד על ידי אורורה סיניסטרה.
תורת הצמחים: מקצוע זה מלומד על ידי פומונה ספראוט לכל אורך שבעת הספרים, ובאפילוג שבסוף הספר השביעי מסופר שנוויל לונגבוטום מלמד מקצוע זה.
התגוננות מפני כוחות האופל: משרת המורה להתגוננות מפני כוחות האופל נחשבת כמקוללת כיוון שבכל שנה לימד את המקצוע מורה אחר. המורים שלימדו את המקצוע לאורך הספרים הם קוויריניוס קווירל, גילדרוי לוקהרט, רמוס לופין, ברטי קראוץ' הבן (מחופש לעין הזעם מודי), דולורס אמברידג', סוורוס סנייפ ואוכלת המוות אמיקוס קארו, בידי קארו הופך מקצוע זה לאומנויות האופל. בספר השישי מתגלה כי הקללה על מקצוע זה הוטלה על ידי וולדמורט לאחר שדמבלדור סירב לקבלו כמורה למקצוע זה.
תולדות הכישוף: הארי לומד מקצוע זה עם קאת'ברט בינס, שהוא רוח הרפאים היחידה שמשמשת כמורה - מתואר כשיעור המשעמם ביותר.
תעופה: מקצוע זה מלומד על ידי רולנדה הוץ' במשך כל הספרים, אך לומדים מקצוע זה רק במהלך שנת הלימודים הראשונה של כל תלמיד.
בנוסף למקצועות אלו, שנחשבים מקצועות חובה (עד לשנה החמישית, שנת הבגרויות, שכן החל מהשנה השישית ניתן לבחור אם להמשיך בהם בצורה מוגברת לקראת הכשיפומטרי), ניתנת לתלמידי השנה השלישית לבחור 2 מקצועות בחירה מתוך המקצועות הבאים:
גילוי עתידות: השיעורים במקצוע זה מועברים על ידי סיביל טרלוני, והחל מהספר החמישי נלמד גם על ידי הקנטאור פירנזה לסירוגין.
טיפול בחיות פלא: הארי לומד מקצוע זה החל מהשנה השלישית עם האגריד. לפני האגריד לימד את המקצוע מורה בשם סילבנוס קטלברן, שפרש עקב איבוד גפיים. בספר הרביעי מלמדת את המקצוע לתקופת-מה פרופסור גרבלי-פלנק, שלפי התיאורים הייתה מורה טובה יותר מהאגריד והתלמידים העדיפו את שיעוריה.
לחשים עתיקים: מקצוע זה מלומד על ידי בתשדה בבלינג.
כשפומטיקה: מקצוע זה מלומד על ידי ספטימה וקטור.
לימודי מוגלגים: מקצוע שהיה עד הספר השביעי מקצוע בחירה ולומד על ידי צ'ריטי ברבג', אך היא נרצחה בתחילת הספר השביעי על ידי וולדמורט עצמו ומוחלפת על ידי אוכלת המוות אמיקוס קארו שהופכת מקצוע זה למקצוע חובה.
התעתקות: רק בשנה השישית. מלומד על ידי מורים ממשרד הקסמים לקראת הבחינה לרישיון.
אלכימיה: אלכימיה היא מקצוע המשלב בין שינויי צורה, שיקויים וכימיה מוגלגית, ומתמקד בשינוי היכולות של אובייקט מסוים. זהו מקצוע בחירה, אשר נלמד רק ברמת כשיפומטרי ונפתח רק אם יש מספיק תלמידים.[דרוש מקור][מפני ש...]
בנוסף לכך בספר החמישי הארי בלבד לומד מקצוע בשם הלטת הכרה, על ידי סוורוס סנייפ, ובספר השישי הוא לוקח שיעורים פרטיים עם דמבלדור.
אנשי צוות בהוגוורטס > צוות המורים > מקצועות בחירה (החל מהשנה השלישית ואילך)

כשפומטיקה :
ספטימה וקטור (1991–הווה)
גילוי עתידות :
סיביל טרלוני (1980–1995, 1996–הווה): מבית רייבינקלו. משמשת כמורה לגילוי עתידות. היא עובדת לאורך כל שנותיו של הארי בהוגוורטס, למעט תקופה של חודשים אחדים בשנתו החמישית שבהן פוטרה על ידי דולורס אמברידג' והוחלפה בפירנזה הקנטאור. טרלוני מתוארת על ידי הארי, רון והרמיוני כשרלטנית וכמורה גרועה, עם זאת מתועדים שני מקרים שבהם היא ניבאה נבואות אמת. אחת מהן הייתה הנבואה שגרמה לוולדמורט לרדוף ולרצוח את הוריו של הארי, ולנסות לרצוח את הארי עצמו. על מנת להגן עליה החליט דמבלדור להעסיק אותה בהוגוורטס. פוטרה זמנית על ידי המנהלת הזמנית פרופסור אמברידג', אך לאחר שהודחה מתפקיד הניהול, הוחזרה אל צוות המורים יחד עם הקנטאור פירנזה.
פירנזה (1996–הווה): קנטאור, חי יחד עם עדר הקנטאורים שביער האסור הסמוך לבית-הספר, אך גורש משם באלימות על ידי עדרו כיוון שסייע לבני-האדם, והתקבל למשרת מורה לגילוי עתידות. חכם ונבון, ומלא חוכמת-חיים. מוערץ על ידי הבנות בבית הספר.
חקר המוגלגים :
צ'ריטי ברבג' (1993–1997): נחטפה בידי אוכלי-המוות, ונרצחה בתחילת הספר השביעי על ידי וולדמורט מכיוון שהיו לה דעות חיוביות כלפי מוגלגים וטענה שעדיף שיהיו כמה שפחות טהורי דם.
אלקטו קארו (1997–1998): אוכלת מוות, לחמה במלחמת הקוסמים הראשונה והצליחה לחמוק ממאסר באזקבאן בטיעונים חלקלקים. חזרה מיד לצדו של אדון האופל לאחר תחייתו, והשתתפה במלחמת הקוסמים השנייה, שם לקחה חלק בקרב במגדל האסטרונומיה, שבו דמבלדור מצא את מותו. מונתה על ידי המנהל החדש, סוורוס סנייפ, למורה ללימודי מוגלגים, שם הפכה אותו למקצוע חובה ובו השמיעה את תורתם הגזענית של אוכלי-המוות בפני התלמידים. זעפנית, אכזרית, קצרת-רוח אך גם ערמומית. מודחת על ידי יתר המורים לפני תחילת הקרב על הוגוורטס בספר השביעי.
טיפול בחיות פלא :
סילבנוס קטלברן (ראשית המאה ה-20 – 1992): מורה ותיק שפרש מתפקידו לאחר שספג פציעות קשות.
רובאוס האגריד (1993–הווה): מבית גרינפינדור. שימש כשומר הקרקעות והמפתחות לאחר שסולק מלימודיו בשנתו השלישית, מונה למורה לטיפול בחיות פלא ב-1993.
וילהלמינה גרבלי-פלנק: שימשה מספר פעמים, כמחליפתו של האגריד.
חקר רונות ולחשים עתיקים:
בת'שדה בבלינג (1991–הווה)
אנשי צוות בהוגוורטס > אנשי צוות אחרים, שאינם נמנים עם סגל ההוראה

פופי פומפרי היא אחות בית הספר. פומפרי נחשבת כאחות טובה מאוד, אם כי במקרים קשים היא מעבירה את החולה לבית החולים על שם הקדוש מנגו. היא ידועה בכך שאינה מרבה לשאול שאלות, גם כאשר ברור כי התלמיד נפצע בפעילות המפרה את כללי בית הספר. היא קפדנית מאוד באשר לשלומם של מטופליה.
ארגוס פילץ' הוא שרת בית הספר הוותיק. פילץ' הוא סקיב, ובגלל תכונה זו הוא מקנא בתלמידים ועושה כל שביכולתו על מנת לגרום לסילוקם מהוגוורטס. לפילץ' יש חתולה בשם גברת נוריס אותה הוא מאוד אוהב, והיא משמשת עבורו כעוזרת אישית וכמרגלת אחרי התלמידים.
אירמה פינס היא ספרנית בית הספר. מתוארת כאשה בעלת מראה המזכיר את העופות הדורסים, ויתר על זאת היא קפדנית, קשוחה ביותר וחמת-מזג.
המנון בית הספר

ישנו המנון רשמי של בית הספר, אם כי הוא מוזכר רק בספר הראשון. לשיר אין קצב ומנגינה קבועה, כל אחד יכול לשיר אותו באיזה קצב שיבחר.
בסרטים הוא נשמע במהלך הסרט הרביעי, כשהוא מושר על ידי האגריד, רון, והרמיוני.
להלן מילות השיר בגרסה העברית:
הווגורטס, הוגוורטס,
הוגי הוגי הוגוורטס.
כולנו רוצים ללמוד.
מזקן ועד טף; מקריח כמו דף
עד תינוק עם אפונצ'יק ורוד.
הראש שלנו כאן זועק לתוכן של ממש,
ביינתיים הוא חלול וריק מלבד אבק וקש.
על כן למדנו עוד ועוד
בתקופתנו כאן,
ועל הלימודים נשקוד
עד שיצא עשן.